Document ID: 32011D0313

KOMMISSIONENS AFGØRELSE
af 26. maj 2011
om tilpasning af justeringskoefficienterne, der finder anvendelse fra den 1. februar 2010, 1. marts 2010, 1. april 2010, 1. maj 2010 og 1. juni 2010 på vederlag til tjenestemænd, midlertidigt ansatte og kontraktansatte ved Den Europæiske Union, som gør tjeneste i tredjelande
(2011/313/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde, særlig artikel 336,
under henvisning til vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber, som fastsat ved Rådets forordning (EØF, Euratom, EKSF) nr. 259/68 (1), særlig artikel 13, stk. 2, i bilag X, og
ud fra følgende betragtninger:
(1)
Ved Rådets forordning (EU) nr. 768/2010 (2) fastsattes i henhold til artikel 13, stk. 1, i bilag X til vedtægten de justeringskoefficienter, hvormed de vederlag, der udbetales i tjenestestedets valuta til tjenestemænd, midlertidigt ansatte og kontraktansatte ved Den Europæiske Union, som gør tjeneste i tredjelande, korrigeres fra 1. juli 2009.
(2)
I henhold til artikel 13, stk. 2, i bilag X til vedtægten skal visse af disse justeringskoefficienter tilpasses fra den 1. februar 2010, 1. marts 2010, 1. april 2010, 1. maj 2010 og 1. juni 2010, da de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % (siden den sidste fastsættelse af koefficienterne eller siden den foregående tilpasning i medfør at Kommissionens afgørelse 2010/790/EU (3)) -
VEDTAGET DENNE AFGØRELSE:
Artikel 1
De justeringskoefficienter, der finder anvendelse på vederlag, som i tjenestestedets valuta udbetales til tjenestemænd, midlertidigt ansatte og kontraktansatte ved Den Europæiske Union med tjenestested i tredjelande, tilpasses for visse landes vedkommende som anført i bilaget. Bilaget indeholder fem månedsoversigter, som angiver, hvilke lande der er berørt, og hvilke anvendelsesdatoer der gælder for hver (1. februar 2010, 1. marts 2010, 1. april 2010, 1. maj 2010 og 1. juni 2010).
De vekselkurser, der anvendes til beregning af disse vederlag, fastsættes i overensstemmelse med gennemførelsesbestemmelserne til finansforordningen og svarer til de forskellige datoer, der er omhandlet i stk. 1.
Artikel 2
Denne afgørelse træder i kraft på den første dag i måneden efter offentliggørelsen i Den Europæiske Unions Tidende.
Udfærdiget i Bruxelles, den 26. maj 2011.

Labels: 2
5
10
9
15